Charlton Heston

Charlton Heston (boren as John Charles Carter; * 4. Oktober 1923Oscar-winning actor played larger-than-life figures. In: Los Angeles Times. 6. April 2008 in Evanston, Illinois; † 5. April 2008 in Beverly Hills, Kalifornien) weer en US-amerikaansch Schauspeler un Börgerrechtler. Van 1998 bit 2003 weer he Präsident vun de National Rifle Association. Bekannt wurrn is he dör Hööftrullen in verscheeden, in de 1950er un 1960er Johren bannig anseggt Monumentalfilmen. För sien Titelrulle as Ben Hur in den glieknamigen Filmklassiker van 1959 wurr he mit en Oscar uttekent. Heston bleev bit in hooch Öller en fraagt Dorsteller. Wegen en Alzheimer-Erkrankung muss he sien Loopbahn vör de Tiet afsluuten.

 Leven 
 Kindheit 
He wurr all as Kind „Chuck“ nömmt, de Körtform vun sien tweet Vörnaam Charles. As sück sien Öllern scheeden laaten hemm – Chuck weer dor teihn Johr olt – hett he de Naam vun sien Steefvader Chester Heston (weer Besitter vun en Saagwark) un den Gebortsnaam vun sien Moder Charlton as Vörnaam an.

 Karriere as Schauspeler 
Nah den Besöök vun de Stolp Grammar School in sien Heimatstadt, hett he de New Trier High School in Winnetka besöcht un dor sien Talent för de Schauspeleree opdeckt. He hett denn Schauspeel an de Northwestern University studeert, wo he ok eerstmals in de Hööftrull vun en Filmprojekt, en 16-mm-Stummfilm vun Studenten över dat Stück vun Henrik Ibsen, Peer Gynt (1941), mitwarken dee. 1949 folg en Adaptschoon vun Julius Caesar (1949). Bi beid Filmen harr Heston sien Kommilitone David Bradley Regie führt. 
miniatur|Charlton Heston (1963)
Heston, de ok för dat Radio arbeiten dee, deen wiels den Tweeten Weltkriegs dree Johr lang bi de Air Force. Later hett he as  Model in New York arbeit, wo he sien latere Fru Lydia Clarke kennenlehren dee, de mit dissen Berop ehr Levensünnerholt verdeen. Nah de Heiraat 1944 truck dat  Ehepaar nah North Carolina, wo Heston in Asheville en eegen Theater leiten dee, in dat he ok sülvst up de Bühne stunn.

1947 kehr he nah New York torüch, um in Katharine Cornell hör Wedderupnahm vun de  Shakespeare-Tragödie Antonius und Cleopatra sien Debüt an’ Broadway to geven. En breet US-amerikaansch Publikum wurr he dör sien Interpretatschonen vun Roman- un Theaterhelden in eenzelt Episoden (1949–1952) vun de spooriek Feernsehreeg Studio One bekannt, dorünner Heathcliff ut Sturmhöhe (1950) un de Titelfigur ut Macbeth (1951).

Nu weer ok Hollywood up den Schauspeler upmarksom wurrn. William Dieterle geev  Heston de Hööftrull in sien Film noir Stadt im Dunkel (1950). Dorin speelt he en Kriegsheimkehrer, de as Speler un Bookmaker to de Teelschiev vun en  psychopathischen Killer wurrd. Dornah wurr Heston vun Regisseur Cecil B. DeMille för den mit en Oscar uttekent Zirkusfilm Die größte Schau der Welt (1952) verplicht. Veer Johr later geev hüm DeMille de Rull vun Moses in den Monumentalfilm Die zehn Gebote (1956), mit de Heston de endgültige Dörbröök in Hollywood gelung. För disse Rull kreeg he buterdem sien eerst Nomineeren för den Golden Globe Award.

De 1,91 Meter groot Dorsteller mit den athletischen Körperbau un den imposanten Börstumfang gull as Idealbesetten för de Monumentalfilme ut Hollywood in de 1950er un 1960er Johren, in de he överlevensgroot Charaktere dorstell. He geev Heroen in allen Genres en Gesicht,vgl. Indrag in: Internationales Biographisches Archiv 28/1999 van’ 5. Juli 1999 un speel ünner annern den spaanschen Natschonalhelden El Cid in El Cid (1961), Johannes de Döper in Die größte Geschichte aller Zeiten (1965) oder Michelangelo in Michelangelo – Inferno und Ekstase (1965). Sien gröttste Spood weer aber de Titelrull in William Wyler sien Ben Hur (1959), dat upwändigste Filmprojekt vun de 1950er Johren. Heston wunn för disse Rull den  Oscar as best Hööftdorsteller.

As de Monumentalfilmwell Midden vun de 1960er Johren utleep, is Heston in dat Science-Fiction-Genre wesselt un speel mehrfack Mannlüüd, de in apokalyptischen Welten um hör Överleven kämpen mussen (Planet der Affen, 1968; Omega-Mann, 1971; …Jahr 2022… die überleben wollen, 1973). Bit in de laat 1970er Johren bleev he en fraagten Dorsteller vun heroisch Mannlüüd, de sück in Extremsituatschonen bewähren un weer to’n Bispeel as Hööftdorsteller vun  Katastrophenfilmen as Airport '75 – Giganten am Himmel (1974), Erdbeben (1974), Zwei Minuten Warnung (1976) oder U-Boot in Not (1978) populär.

1973 speel he in Die drei Musketiere (as later ok in de Fortsetten) den intriganten Kardinal Richelieu. Af de 1980er Johren geev dat wegen sien Öller meest kien  passen Rullen mehr för hüm. Midden vun dat Johrteint hett hüm TV-Mogul Aaron Spelling för de nee Reeg Das Imperium – Die Colbys, en Aflegger vun de populär Feernsehreeg Der Denver-Clan anhüert. Heston övernehm de Hööftrull, nahdem Kirk Douglas un Burt Lancaster afseggt harrn.

2003 hett man Heston in Egidio Eronico sien Drama My Father, Rua Alguem 5555 an de Siet vun Thomas Kretschmann in sien letzt Filmrull sehn, in de he den berüchtigten KZ-Dokter Josef Mengele dorstellen dee. Kört tovor harr Heston in’ August 2002 de Apenlichkeit över sien Alzheimer-Erkrankung Bescheed seggt.  Ebenfalls 2003 keem de Animatschoonsfilm Ben Hur, för de he de Titelrull snackt hett, in de US-amerikaansch Kinos.

In de Loop vun sien Karriere weer Heston in över 120 Film- un Feernsehrullen to sehn. 

Af un to is he ok as Regisseur togang ween. So führ he Regie un övernehm ok Hööftrullen bi  Antonius und Cleopatra (1972, ok Dreihbook), den Avendüerfilm Goldfieber (1982) oder de Feernsehadaptschoon vun Robert Bolt sien spoodriek Theaterstück A Man for All Seasons (1988).

Van 1965 bit 1971 weer Heston Präsident vun de Screen Actors Guild, de amerikaansch Schauspeler-Gewerkschap, buterdem weer he ok Präsident vun dat  American Film Institute.vgl. Bob Thomas: Hollywood legend, conservative activist Charlton Heston dead at 84; former NRA president. In: The Associated Press. 6. April 2008, 5:49 AM GMT As Theaterschauspeler weer he noch 1985 in Herman Wouk sien The Caine Mutiny Court-Martial in dat Londoner Queen’s-Theater to sehn, mit de he sien Debüt up de engelsch Bühne fier.vgl. Benedict Nightingale: Stage View: Yankee Products on the London Stage. In: The New York Times. 9. Juni 1985, Section 2, Seite 5, Column 1, Arts and Leisure Desk 1988 hett he en chineesch Version vun Wouk sien Roman an dat Pekinger Volkstheater inszeneert.vgl. Vernon Scott: Heston to make Beijing debut. In: United Press International. 11. August 1988 In de 1990 produzeert Hörbookreeg Giants of Philosophy övernehm Heston de Rull vun den Verteller.

 Politisch Positschonen 
 In de 1960er Johren 
miniatur|Charlton Heston 1963 mit Sidney Poitier (links) un Harry Belafonte (Mitte) bi den Civil-Rights-Marsch
miniatur|Charlton Heston mit US-Präsident Ronald Reagan, 1981
Heston gull in den USA as politisch liberal. He hett mit Martin Luther King tosommenarbeit, hett swaart Schauspelers in Hollywood hulpen, nehm an dat Bestreiken vun Lokalen deel, de kien Swaarten as Gasten hemm wullen un hett de Deelnehmer  bi King sien Protestmarsch 1963 anführt, de to de rechtlich Verankerung vun Börgerrechten 1964 führt hett. Heston hett immer dat Woord för Gliekberechtigung un gegen Rassismus greepen. Nahdem Martin Luther King doodschaaten wurrn weer, hett Heston restriktiv Rassengesetten fordert. Later hett Heston aber ok konservativ-republikaansch Positschonen vertreden. So hett he sück bispeelswies för dat nicht inschränkte Recht up Wapenbesitt insett, as dat in den 2. Tosatzartikel to de Verfaaten vun de USA fastleggt is. 

 In de 1990er Johren 
Heston gull as entscheeden Gegner vun de political correctness. He is 1992 in en Time-Warner-Aktionärsversammeln intreden, um dor de Woortluut vun den umstreeden Leedtext vun Cop Killer vörtolesen. He seech dorin en direkten Tosommenhang tüschen dat Leed un de Unruhen in Los Angeles 1992. De US-Rapper Ice-T hett doruphen sien Verdrag mit den Medienkonzern verloren.

 NRA-Aktivitäten 
Nahdem Heston 1997 tonächst Viezpräsident vun de Wappenbesittervereenigung National Rifle Association (NRA) wurrn weer, övernehm he dor 1998 dat Amt vun den Präsidenten. Wegen sien Insetten för de NRA kreeg Heston völ Kritik. De Filmemaker Michael Moore stell Heston in sien Film Bowling for Columbine (2002) as pietätlos in Tosommenhang mit de US-amerikaansch Schoolmassakers dor. Moore hett seggt, dat Heston trotz oder sogor jüst wegen dat vörangahn Schoolmassaker vun Littleton kört Tiet later en NRA-Versammeln in dat dicht bi liggen Denver afhollen harr.cnn.com Dat weer de Johreshööftversammeln vun de NRA, deren Programm um de Festlichkeiten kürzt, luut NRA aber wegen de knapp Tiet un dormit ut rechtlichen Grünnen nich up en lateren Termin to verschuven ween weer.

 Privates 
Siet den 17. März 1944 weer Charlton Heston mit Lydia Clarke (* 1923) verheiraadt.http://charltonhestonworld.homestead.com/BIOGRAPHY.html, Charlton Heston’s Biography, afropen an’ 13. Dezember 2013}} Dat Ehepaar harr twee Kinner, den Söhn Fraser Clarke Heston (* 12. Februar 1955) un de Adoptivdochter Holly Ann Heston Rochell (* 2. August 1961). Fraser Clarke Heston is in’ Filmgewarf as Regisseur, Produzent un Dreihbookschriever tätig.

Charlton Heston is in’ April 2008 in’ Biween vun sien Fru Lydia in sien Huus in Beverly Hills storven.

 Filmrullen (Utwahl) 
 Johr Titel Synchroonsnacker 1941 Peer Gynt   1950 Julius Caesar   1950 Dark Citydt.: Stadt im Dunkel Heinz Engelmann 1952 The Greatest Show on Earthdt.: Die größte Schau der Welt Wilhelm Borchert 1952 The Savagedt.: Der weiße Sohn der Sioux Horst Niendorf 1952 Ruby Gentrydt.: Wildes Blut Sebastian Fischer 1953 The President’s Ladydt.: Gefährtin seines Lebens   1953 Pony Expressdt.: Die Outrider Heinz Engelmann 1953 Arrowheaddt.: Die Bestie der Wildnis Heinz Engelmann 1954 The Naked Jungledt.: Wenn die Marabunta droht Wilhelm Borchert 1954 Secret of the Incasdt.: Geheimnis der Inkas Gert Günther Hoffmann 1955 The Far Horizonsdt.: Am fernen Horizont Gert Günther Hoffmann 1955 The Private War of Major Bensondt.: Der Privatkrieg des Major Benson Horst Niendorf 1956 The Ten Commandmentsdt.: Die zehn Gebote Wilhelm Borchert 1956 Three Violent Peopledt.: Rivalen ohne Gnade Gert Günther Hoffmann 1958 Touch of Evildt.: Im Zeichen des Bösen Horst Niendorf 1958 The Buccaneerdt.: König der Freibeuter Wilhelm Borchert 1958 The Big Countrydt.: Weites Land Horst Niendorf 1959 Ben-Hurdt.: Ben Hur Wilhelm Borchert 1959 The Wreck of the Mary Dearedt.: Die den Tod nicht fürchten Wilhelm Borchert 1961 El Cid Paul Klinger 1962 The Pigeon That Took Romedt.: Es begann in Rom Arnold Marquis 1962 Diamond Headdt.: Der König von Hawaii Wilhelm Borchert 1963 55 Days at Pekingdt.: 55 Tage in Peking Paul Klinger 1964 Major Dundeedt.: Sierra Chariba Helmo Kindermann 1964 The Agony and the Ecstasydt.: Michelangelo – Inferno und Ekstase Helmo Kindermann 1965 The Greatest Story Ever Tolddt.: Die größte Geschichte aller Zeiten Helmo Kindermann 1965 The War Lorddt.: Die Normannen kommen Helmo Kindermann 1966 Khartoumdt: Khartoum – Aufstand am Nil Helmo Kindermann 1968 Planet of the Apesdt.: Planet der Affen Wolfgang Kieling 1968 Will Pennydt.: Der Verwegene Horst Niendorf 1969 Beneath the Planet of the Apesdt.: Rückkehr zum Planet der Affen Wilhelm Borchert 1970 The Hawaiiansdt.: Herrscher der Insel Claus Biederstaedt 1970 The Tragedy of Julius Caesardt.: Julius Caesar   1971 The Omega Mandt.: Der Omega-Mann Wilhelm Borchert 1972 The Call of the Wilddt.: Ruf der Wildnis Helmo Kindermann 1972 Skyjackeddt.: Endstation Hölle Heinz Petruo 1972 The Tragedy of Antony and Cleopatradt.: Antonius und Cleopatra Jürgen Frohriep, Synchro 1984 1973 Soylent Greendt.: … Jahr 2022… die überleben wollen Heinz Petruo 1973 The Three Musketeersdt.: Die drei Musketiere Holger Hagen 1974 Earthquakedt.: Erdbeben Helmo Kindermann 1974 Airport 1975dt.: Airport '75 – Giganten am Himmel Helmo Kindermann 1974 The Four Musketeersdt.: Die vier Musketiere – Die Rache der Mylady Holger Hagen 1976 Midwaydt.: Schlacht um Midway Hellmut Lange 1976 Two-Minute Warningdt.: Zwei Minuten Warnung Helmo Kindermann 1976 The Last Hard Mendt.: Der letzte der harten Männer Heinz Drache 1978 Crossed Swordsdt.: Der Prinz und der Bettler Wolfgang Lukschy 1978 Gray Lady Downdt.: U-Boot in Not Helmo Kindermann 1980 The Mountain Mendt.: Duell am Wind River Horst Naumann 1980 The Awakeningdt.: Erwachen der Sphinx Holger Hagen 1982 Mother Lodedt.: Goldfieber Arnold Marquis 1989 Call from Space   1990 Treasure Islanddt.: Die Schatzinsel Holger Hagen 1990 Solar Crisisdt.: Starfire Lambert Hamel 1990 Almost An Angeldt.: Beinahe ein Engel Gottfried Kramer 1992 Crash Landing: The Rescue of Flight 232dt.: Katastrophenflug 232 Gottfried Kramer 1992 Symphony for the Spire   1993 Wayne’s World 2 Joachim Nottke 1993 Tombstone Hermann Ebeling 1994 True Liesdt.: True Lies – Wahre Lügen Gerhard Paul 1994 In the Mouth of Madnessdt.: Die Mächte des Wahnsinns Gert Günther Hoffmann 1996 Alaskadt.: Alaska – Die Spur des Polarbären Holger Hagen 1999 Any Given Sundaydt.: An jedem verdammten Sonntag Horst Schön 1999 Gideon Klaus Kindler 2001 Planet of the Apesdt.: Planet der Affen (2001) Karl Heinz Oppel 2001 Town & Countrydt.: Stadt, Land, Kuss Otto Mellies 2001 The Order Gerhard Paul 2002 Bowling for Columbine – 2003 Rua Alguem 5555: My Father  

 Utteknungen 
Charlton Heston kreeg tweee Oscars: 1960 för sien Hööftrull in den Film Ben Hur un 1977 för sien humanitär Engagement den Jean Hersholt Humanitarian Award, en Ehrenoscar. He wurr buterdem mit en Steern up den Hollywood Walk of Fame (1620 Vine Street) ehrt. An’ 23. Juli 2003 wurr he vun Präsident George W. Bush mit de Presidential Medal of Freedom uttekent.

Wiedere Utteknungen un Nomineeren:
 1952: nomineert für den Emmy as Best Dorsteller
 1953: nomineert för den Emmy als Best Dorsteller
 1956: Golden Apple Award as kooperativster Schauspeler
 1957: nomineert för den Golden Globe Award as Best Hööftdorsteller - Drama för Die zehn Gebote
 1960: nomineert för den Golden Globe Award as Best Hööftdorsteller - Drama Ben-Hur
 1960: Platz 2 als Best Hööftdorsteller in en Drama bi de Laurel Awards för Ben-Hur
 1960: Fotogramas de Plata as Best utlännsch Dorsteller för Ben Hur un Die zehn Gebote
 1962: Henrietta Award as beleevsten Schauspeler in’ Weltkino
 1963: nomineert för den Golden Globe Award as Best Hööftdorsteller – Kummedie oder Musical för Es begann in Rom
 1964: Bambi
 1967: Golden Globe Award Cecil B. DeMille Award för dat Levenswark]]
 1969: Bronze Wrangler vun de Western Heritage Awards för Der Verwegene
 1971: Screen Actors Guild Life Achievement Award vun de Screen Actors Guild
 1975: Spezialpries vun de US-amerikaansch Academy of Science Fiction, Fantasy & Horror Films

 Literatur 
 Charlton Heston: In the Arena. An Autobiography. Simon & Schuster, New York 1995, ISBN 1-57297-267-X.
 Hans Reinhardt un Andrea Rennschmidt: Charlton Heston. Seine filmischen Werke. Weber, Landshut (üm un bi 1993), ISBN 3-9802987-1-X.
 Charlton Heston un Hollis Alpert: The Actor’s Life. Pocket Books, New York 1979, ISBN 0-671-83016-3.
 Charlton Heston: Beijing Diary. Simon and Schuster, New York 1990, ISBN 0-671-68706-9.
 Charlton Heston: To Be a Man. Letters to My Grandson. Simon & Schuster, New York 1997, ISBN 0-684-84116-9.
 Charlton Heston: Charlton Heston Presents the Bible. GT Publishing, New York 1997, ISBN 1-57719-270-2.
 Charlton Heston un Jean-Pierre Isbouts: Charlton Heston’s Hollywood. 50 Years in American Film. GT Publishing, New York 1998, ISBN 1-57719-357-1.

 Weblenken 

 DNB-Katalog

 Biografie in der NNDB (englisch)
 Interview mit Charlton Heston up Düütsch
 „Der Adler ist gelandet“, Nahroop up Spiegel Online, 6. April 2008
 Moses im falschen Land – Georg Seeßlen över Charlton Heston

 Enkeld Nahwiesen 

Kategorie:Mann
Kategorie:Börger von de USA
Kategorie:Schauspeler
Kategorie:Börgerrechtler
Kategorie:Schriever
Kategorie:Boren 1923
Kategorie:Storven 2008